ເພງ When You Kiss Me ຂັບຮ້ອງໂດຍ Shania Twain
ສະບາຍດີທຸກໆທ່ານ ຫວັງວ່າທ່ານຜູ້ຟັງຄົງຈະມັກເພງທີ່ວັນນະສອນຈັດໃຫ້ເໜາະ ອັນມີເພງ When You Kiss Me, Put Your Head On My Shoulder ແລະເພງ I Love You More Than I Can Say.
ບັນຍາກາດໃນຊ່ວງນີ້ ກໍຢູ່ໃນຊ່ວງຂອງການກະກຽມສະເຫຼີມສະຫຼອງເທດສະການ ຄຣີສມາສ ເພາະສະນັ້ນທາງລາຍການສຽງເພງຈາກແດນໄກຂອງ ວີໂອເອກໍຈະນໍາ ເອົາເພງສາກົນ ມາຝາກທ່ານຜູ້ຟັງ ຂໍເຊີນເຂົ້າສູ່ລາຍການໄດ້ນະບັດນີ້ ສະບາຍດີທຸກໆທ່ານ ໃນຮອບລະດູໜາວປີນີ້ ຫິມະໄດ້ຕົກເປັນຄັ້ງທຳອິດໃນວັນເສົາ ແລ້ວນີ້ ພາໃຫ້ອາກາດໃນນະຄອນຫຼວງວໍຊິງຕັນ ດີຊີ ໜາວຂຶ້ນເລື້ອຍໆ ຊ່າງເຂົ້າກັບ ບັນຍາກາດ ພຽງບໍ່ເຖິງສອງສັບປະດາ ເທດສະການ ບຸນຄິຣສມາດກໍຈະມາຮອດແລ້ວ ວັນນະສອນ ຫວັງວ່າທ່ານຜູ້ຟັງ ຄົງຈະໄດ້ຕຽມຫ້າງຫາຂອງຕ້ອນຂອງຝາກໃຫ້ໄດ້ຄົບ ຖ້ວນ… ທຸກປະການແລ້ວເນາະ ວັນນະສອນວ່າອາກາດໜາວແບບນີ້ ບໍ່ຈໍາເປັນກໍບໍ່ ຕ້ອງອອກໄປໃສດອກ ນອນຟັງເພງມ່ວນໆກັບວັນນະສອນ ແບບສະບາຍໆກັນດີກວ່າ ຂໍເລີ່ມດ້ວຍເພງ ຂອງ ເປັນເພງຫວານ ທີ່ມີຄວາມໝາຍສຸດຍອດ ເປັນເພງຂອງສິນລະປິນສາວຊາວການາດາ ທີ່ຮ້ອງເພງນີ້ ໄດ້ຫວານຈັບໃຈ ຊຶ່ງວັນນະສອນຂໍຈັດມອບໃຫ້ພິເສດແດ່ແຟນເພງ ໂດຍສະເພາະ ຜູ້ທີ່ກໍາລັງທີ່ຈະຕັດສິນໃຈຕົກລົງປົງໃຈເລືອກເອົາໃຜຜູ້ນຶ່ງເຂົ້າມາຮ່ວມໃນຊີວິດ ແລະ ແນ່ນອນ ພໍໄດ້ເພງນີ້ແລ້ວ ທ່ານຜູ້ຟັງຈະໄດ້ຕັດສິນໃຈດ້ວຍຕົວເອງຢ່າງຖືກຕ້ອງວ່າ ນອກຈາກ ຄວາມຮັກ ຄວາມອົບອຸ່ນ, ຄວາມໄວ້ເນື້ອເຊື່ອໃຈ, ຄວາມຫ່ວງຫາອາທອນ ແລະ, ການໃຫ້ກຽດຊຶ່ງກັນແລະກັນແລ້ວ ແລະວ່າເຂົາຄືຄົນນັ້ນ ຄືຄົນທີ່ທ່ານໄດ້ເຝົ້າລໍ ມາຕລອດຊີວິດ ແລະພ້ອມທີ່ຈະເລືອກເຂົ້າມາໃນຊີວິດຂອງທ່ານຫຼືບໍ່ ທີ່ຈະຢູ່ນໍາກັນ ຈົນແກ່ເຖົ້າ …ຂໍເປັນແຮງໃຈອີກຕື່ມຄົນນຶ່ງ ເພື່ອຊ່ອຍໃນການຕັດສິນໃຈ ຄັ້ງສຳຄັນຄັ້ງນີ້ດ້ວຍ ວັນນະສອນທັງດີໃຈແລະຕ້ອງຂໍຂອບໃຈສຳຫຼັບຈມ ແລະ ອີແມລ ທຸກໆສະບັບ ທີ່ຂຽນເຂົ້າມາຫາທາງລາຍການ VOA ທີ່ວ່າ ຕິດຕາມຮັບຟັງຂ່າວຈາກພວກເຮົາ ໂດຍສະເພາະຮັບຊົມລາຍການສົດທາງເຟສບຸກຂອງພວກເຮົາໃນວັນອັງຄານ ວັນພຸດ ພ້ອມນີ້ທາງເຮົາກໍຍັງມີປະຕິທິນປີ 2018 ມາແຈກໃຫ້ທ່ານຜູ້ຟັງ ກະລຸນາ ຂຽນເຂົ້າມາຫາທາງເຮົາ ແລະຈະຈັດສົ່ງໃຫ້ ແລະ ຂໍມອບເພງ  ຂອງ Michael Bouble ທີ່ເປັນເພງຫວານມາກ່ອມທ່ານຜູ້ຟັງ ສ່ວນເພງສຸດທ້າຍນີ້ ກໍເປັນເພງນຶ່ງທີ່ໂດ່ງດັງໃນຊຸມປີ 1980 ພຸ້ນ ແລະຕິດອົກຕິດໃຈ ຂອງຜູ້ຟັງຫຼາຍໆ ທ່ານ ເອົາຂໍບອກທ່ານຜູ້ຟັງ ຕາມຄວາມໝາຍຂອງເພງນີ້ໄດ້ເລີຍ ທີ່ຂັບຮ້ອງໂດຍ ສິນລະປິນ r